Δυστυχώς, η διαμονή μας στο συγκεκριμένο διαμέρισμα ήταν πολύ δυσάρεστη. Πρώτο και βασικότερο, δεν παραλάβαμε το διαμέρισμα καθαρό καθώς υπήρχαν τρίχες στα σεντόνια και στο μπάνιο (στο πάτωμα, το οποίο δεν είχε καν σκουπιστεί και στην μπανιέρα). Έβγαλα φωτογραφίες, τις έστειλα στην ιδιοκτήτρια και της ζήτησα να στείλει καθαρίστρια. Η ιδιοκτήτρια με ενημέρωσε ότι την επόμενη μέρα θα ερχόταν η μητέρα της για να καθαρίσει, ωστόσο εκείνη απλά μας έφερε νέα σεντόνια, αλλά δεν καθάρισε. Έτσι, το μπάνιο δεν καθαρίστηκε ποτέ, πράγμα που είναι απαράδεκτο. Κανονικά θα έπρεπε το επόμενο πρωί να έχει έρθει καθαρίστρια καθώς είχαμε πληρώσει για να παραλάβουμε το διαμέρισμα καθαρό. Επίσης, επειδή τα κουφώματα είναι παλιά, κόλλησε από την πρώτη μέρα η μπαλκονόπορτα του υπνοδωματίου και δεν μπορούσαμε να την ανοίξουμε. Έτσι το υπνοδωμάτιο ήταν πολύ ζεστό και για να να κοιμόμαστε, έπρεπε να ανάβουμε το κλιματιστικό που χτυπάει ακριβώς πάνω από το κρεβάτι με αποτέλεσμα να πιαστεί ο αυχένας μου. Η ιδιοκτήτρια μου είπε ότι θα έβρισκε μάστορα, αλλά με ενημέρωσε την τελευταία μέρα ότι η πόρτα θα φτιαχνόταν αφού φεύγαμε. Τέλος, λόγω προβλήματος της πίεσης, το νερό κόβεται αρκετά συχνά για κάποια λεπτά και επανέρχεται, το οποίο είναι αρκετά άβολο ειδικά αν είσαι στο μπάνιο ή έχεις χρησιμοποιήσει την τουαλέτα. Τα μόνα θετικά του σπιτιού είναι ότι είναι ευρύχωρο (όχι όμως το κρεβάτι), δροσερό και κοντά στην παλιά πόλη (το οποίο σημαίνει ότι έχει αρκετό θόρυβο ειδικά το πρωί τις καθημερινές.)